Ինչ վերաբերում է Ձեր հարցին, ապա մեր ցանկացած որոշման հիմքում ընկած են նախ և առաջ հաճախորդի պահանջմունքները: Պետք է հաշվի առնել այն, որ Ինեկոբանկի թվային բանկինգի ավելի քան 100.000 ու օրեցօր ավելացող հաճախորդներից բացի, շուրջ երեք անգամ ավելի այլ հաճախորդներ ունենք, որոնց մի մասը դեռ նախընտրում է սպասարկվել ոչ թվային հարթակներում: Մասնաճյուղերի ցանցի ընդլայնումն ու սեգմենտավորումը միտված են բարելավելու հենց այս հաճախորդների սպասարկման որակը: Մենք միաժամանակ նպատակադրել ենք մի կողմից շարունակել ընդլայնել սեգմենտավորված մասնաճյուղային ցանցը ու բարելավել սպասարկման որակը, իսկ մյուս կողմից՝ դրան զուգահեռ շարունակաբար զարգացնել թվային հարթակներով մեր ծառայությունների հասանելիությունը: Այսպիսով, «Ավետիսյան» մասնաճյուղի գործարկումը բանկի կողմից նախաձեռնված մասնաճյուղային ցանցի բարեփոխումների ծրագրի հերթական քայլն է: